**Бекітемін**

ШҚО білім басқармасы Өскемен қаласы бойынша білім бөлімінің «№106 «Қарлығаш» балабақша-бөбекжайы» КМҚК директоры

\_\_\_\_\_\_\_\_\_\_\_\_\_\_ **Ж.Каримова**

**ШҚО білім басқармасы Өскемен қаласы бойынша білім бөлімінің**

**«№106 «Қарлығаш» балабақша-бөбекжайы» КМҚК**

**кеңес беру пунктінің ережесі**

**1. Жалпы ереже**

1.1. Үйде тәрбиеленетін мектепке дейінгі жастағы балалардың ата-аналарына (заңды өкілдерге) арналған Кеңес беру пункті мектепке дейінгі тәрбие мен оқытудың үлгілік білім беру бағдарламаларын жүзеге асыратын мектепке дейінгі ұйымдар базасында ұйымдастырылады (одан әрі - МДҰ).

1.2. Кеңес беру пункті мектепке дейінгі тәрбие мен оқытудың жалпы білім беру бағдарламаларын жүзеге асыратын мектепке дейінгі ұйымдардың құрылымды бөлімшесі болып табылады.

1.3. Кеңес беру пункті мектепке дейінгі ұйымдарға бармайтын 6 жасқа дейінгі балалардың ата-аналарына (заңды өкілдерге) арналып құрылады.

1.4. Осы ереже ШҚО білім басқармасы Өскемен қаласы бойынша білім бөлімінің «№106 «Қарлығаш» балабақша-бөбекжайы» КМҚК базасында іске қосылған Кеңес беру пунктінің қызметін реттейді.

1.5. Кеңес беру пункті мектепке дейінгі жастағы баланың дамуы мен тәрбиесінде ата-аналарға көмек көрсету формаларының бірі болып табылады.

1.6. Үйде тәрбиеленетін мектепке дейінгі жастағы балалардың ата-аналарына (заңды өкілдердің) арналған Кеңес беру пункті қызметі өтеусіз негізде жүзеге асырылады.

**2. Кеңес беру пункті мақсаттары мен міндеттері**

2.1. Отбасылық және қоғамдық тәрбиенің сабақтастығы мен бірлігін қамтамасыз ету, ата-аналарға баламен өзара психологиялық-педагогикалық қарым-қатынастың түрлері мен әдістерін, мазмұнын таңдау тиімділігін қамтамасыз етуде психологиялық-педагогикалық көмек көрсету, мектепке дейінгі мекемелерге бармайтын балалардың тұлғалық жан-жақты дамуын қолдау.

2.2. Кеңес беру пунктінің басты міндеттері:

- мектепке дейінгі жастағы балалардың тұлғалық жан-жақты дамуы бойынша ата-аналарға (заңды өкілдерге) әдістемелік көмек көрсету, мектепке дейінгі жастағы балаларды әлеуметтендіруге ықпал ету;

- ата-аналарға (заңды өкілдерге) мектепке дейінгі ұйымдарға бармайтын 6 жасқа дейінгі балаларды оқыту, тәрбиелеу сұрақтары бойынша кеңес беру арқылы көмек көрсету;

- ата-аналарға (заңды өкілдерге) диагностикалық көмек көрсету, мектепке дейінгі жастағы бала дамуындағы мәселелерді танып-білу және диагностикалау;

- мектепке дейінгі жастағы балалардың физикалық, психикалық және әлеуметтік дамуында кездесетін әртүрлі ауытқулардың алдын-алу жұмысын жүргізу;

- мектепке дейінгі жастағы балаларын үйде тәрбиелейтін ата-аналарға (заңды өкілдерге) ақпараттық қолдау көрсету.

**3. Кеңес беру пункті қызметін ұйымдастыру**

3.1. Кеңес беру пункті қызметі аясында жүзеге асырылады:

- диагностикалық көмек - баланы психологиялық-педагогикалық зерттеу, баланың жеке ерекшеліктері мен қабілеттерін, потенциалдық мүмкіндіктерін, сондай-ақ әлеуметтік бейімделу, дамудағы бұзылу механизмдерін және себептерін анықтау, баланың келешек дамуы мен тәрбиесіне ұсыныстар жасақтау;

- кеңес беру көмегі – психологиялық, әлеуметтік, педагогикалық консультациялау, ата-аналарды бала дамуының физиологиялық және психологиялық ерекшеліктері, тәрбиелік іс-әрекеттің басты бағыттары, кризисті жағдайлардан шығу туралы хабардар ету;

- әдістемелік көмек – ата-аналарды (заңды өкілдерді) ағарту, оларды педагогикалық әдістер мен тәсілдер туралы ақпараттандыру, ата-аналардың педагогикалық мәдениетін, жанұядағы жағымды қарым-қатынастарды формалау; бала дамуының жеке ерекшеліктеріне негізделген коррекциялық және дамыту технологияларымен таныстыру.

3.2. Кеңес беру пункттің басты формалары ата-аналар (заңды өкілдер) өтініші бойынша қажетті жеке және топтық кеңес берулер жүргізу, жазбаша өтініш бойынша сырттай кеңес беру, ата-аналар (заңды өкілдер) үшін лекциялар, теориялық және тәжірибелік семинарлар ұйымдастыру, МДҰ сайты арқылы кеңестер мен әдістемелік ұсыныстар беру, балабақша мамандарымен мектепке дейінгі жастағы балаларды диагностикалау.

3.3. Кеңес беру пункті ата-аналарға (заңды өкілдерге) төмендегі сұрақтар бойынша консультациялық және әдістемелік көмек көрсетеді:

- мектепке дейінгі жастағы балаларды әлеуметтендіру;

- балалардың жас және психофизиологиялық ерекшеліктері;

- ұйымдастырылған ойын іс-әрекеті;

- бала тамақтануын ұйымдастыру;

- балаларды сауықтыру және шынықтыру үшін жағдайлар жасау;

- білім беру бағдарламаларын таңдау.

3.4. Кеңес беру пункті ата-аналарға (заңды өкілдерге) келесі сұрақтар бойынша диагоностикалық көмек ұсынады:

- балаларды мектепке дейінгі ұйым жағдайына бейімдеу;

- мектепте оқытуға даярлық;

- бала қабілеттері мен жеке дамуы ерекшеліктері;

- мектепке дейінгі жастағы балалардың физикалық, психикалық және әлеуметтік дамуында кездесетін әртүрлі акытқулардың алдын-алу.

3.5. Әдістемелік, диагностикалық және кеңес беру көмек көрсету мамандар қызметін интеграциялау негізінде құрылады: директор, әдіскер, тәрбиешілер, медициналық қызметкер, педагог-психолог, логопед, дефектолог, қазақ тілі мен бейнелеу өнері оқытушылары, музыка жетекшісі, дене шынықтыру нұсқаушысы.

3.6. Кеңес беру пункті қызметін жүргізу үшін келесі құжаттар қажет:

- кеңес беру пунктінің жылдық жұмыс жоспары; -

- кеңес беру пунктінің жұмысының кестесі

- өткізілген іс-шаралар кестесі және қатысу журналы;

- кеңес беру пунктінің жұмыс сараптамасы.

3.7. Кеңес берупунктінің жұмыс уақыты ШҚО білім басқармасы Өскемен қаласы бойынша білім бөлімінің «№106 «Қарлығаш» балабақша-бөбекжайы» КМҚК директорымен бекітіледі.

**4. Кеңес беру пунктін** **басқару және жетекшілік ету**

4.1. Кеңес берупунктін тікелей басқару ШҚО білім басқармасы Өскемен қаласы бойынша білім бөлімінің «№106 «Қарлығаш» балабақша-бөбекжайы» КМҚК директорымен жүзеге асырылады.

4.2. ШҚО білім басқармасы Өскемен қаласы бойынша білім бөлімінің «№106 «Қарлығаш» балабақша-бөбекжайы» КМҚК директоры Кеңес беру пунктінің әрбір қызметкерінің лауазымдық (функционалдық) жауапкершіліктерін анықтайды.

**5. Кеңес беру пунктінде білім беру процесіне қатысушылардың құқықтары мен жауапкершіліктері**

5.1. Кеңес беру пунктінде білім беру процесіне қатысушылар-балалар, ата-аналар (заңды өкілдер) және мектепке дейінгі ұйымның педагогикалық қызметкерлері болып табылады.

5.2. Кеңес беру пунктіне қатысушы әрбір баланың құқығы, әлеуметтік кепілдіктері бала құқығы туралы ООН Конвенциясына сәйкес, ата-ана мен мектепке дейінгі ұйым арасындағы келісім-шарт арқылы анықталады.

5.3. Кеңес беру пунктінде жұмыс жасайтын әрбір қызметкердің құқығы, әлеуметтік кепілдіктері Қазақстан Республикасының заңнамаларына сәйкес, ШҚО білім басқармасы Өскемен қаласы бойынша білім бөлімінің «№106 «Қарлығаш» балабақша-бөбекжайы» КМҚК Жарғысымен, жұмыс беруші мен қызметкер арасындағы еңбек шартымен, лауазымдық нұсқаулықпен анықталады.